Aalborg Stiftstidende, 1846-11-03
Pariser-Bladene indeholde endnu stedse næsten kun Beskrivelser om de rædsomme Ødelæggelser, Flodernes Stigen, foraarsage; Loire, Allier og flere af Rhones Bjergstrømme ere gaaede over deres Bredder, og Antallet af de derved bortrevne Bygninger anslaaes til 5600 og ligesaa mange ere bragte til faldefærdig Stand. Alene i Saumur ere 100 Huse faldne sammen; i Orleans, hvor en voldsom Pladskregn strømmede ned, sank Thermometret til 4 Gr. under Nul et lignende Uveir havde raset i Marseille, Valence, Grenoble osv. Skaden, som de ved Floderne til Ud- eller Jndskibning liggende Varer have modtaget, er ubeskrivelig. Roanne har alene mistet 2 Mill. Francs. Menneskelig ere naturligviis blevne bortrevne i Mængde, men uden at man endnu kjender deres Antal. Ministerraadet har været forsamlet for at raadslaae om Nødens Afhjælpelse blandt de Forulykkede, strax er en overordentlig Credit paa 10 Millioner bleven udstædt, og flere lignende Anviisninger ville følge. Festen i Anledning af Montpensiers Ankomst udsættes, og de til samme beregnede Omkostninger anvendes til Hjælp for de Nødlidende. – Breve fra Cadix i Journ, des Deb. melde den ikke uvigtige Efterretning, at den engelske Flaade under Admiral Parker, som havde faaet befaling om at gaae til Lissabon, har faaet Modbefaling om atter at seile ind i Middelhavet. - 5,400,000 Franes ere blevne anviste Jndenrigsministerne til Hjælp for de ved Oversvømmelserne nødlidende Departementer. Man venter dog større Understøttelse. Jfølge seneste Beretning ere Allier og Durance vendte tilbage til deres sædvanlige Leie. Subscriptionen for de Nødlidte i Journ. des Deb. beløber sig til 26,622 Fk., hvoraf Brødrene Rothschild alene have tegnet sig for 20,000 Fr. Kongen skal ville bidrage 300,000 Fr. Fra Mom meldes, at Pavens Liv ikke er sikkert; advaret paa mangfoldige Maader, maa han gjøre en Dyd af Nødvendighed og iagttage stor Forsigtighed. Hans Middagspise maa staae til den bliver kold, hvorpaa den undersøges af en Chemiker, og derpaa bliver den atter varmet ved Spiritus; Chocoladen til Frokost tilberedes hver Dag i hans umiddelbare Nærhed. Naar Hs. Hellighed vil celebrere Messen, saa medtager han selv Hostien, Vinen og Vandet. Saaledes lever Pius den Niende, Kirkestatens største Velgjøren. – J Nærheden af Faenza have Uroligheder fundne Sted. For at feire Amnestien vare nogle unge Mennesker derfra dragne til Russi; Pøbelen fra Borgo droge efter for at angribe dem. Underveis mødte den et Jagtselskab, som den ansaae for de Liberale og overfaldt det med Flinteskud Selskabet flygtede til Faenza, hvorfra efter Gouverneurens Befaling Militair udcommanderedes. Dette havde imidlertid at den commanderende Officeer faaet Ordre til ikke at forlade Kasernen, og man maatte da opbyde Schweizerne, der i Fælledskab med nogle Borgere droge til Borgo, hvor en heftig Kamp opstod. Flere Personer bleve paa Pladsen. Kampen, varede i 3 Timer, da vendte de unge Mennesker tilbage til Russi, Prolegaten i Ravenna lod Kanoner kjøre op paa Pladsen, og Borgo besattes med Militair og erklæredes i Beleiringstilstand. Dette har i Ravenna vakt uhyre Sensation. – J en Cardinal-Forsamling i Rom bleve forleden flere vigtige af Hs. Helligheds Forslag bragt paa Bane og Forsamlingens Meninger desangaaende forlangte; men Alle taug, hvorpaa Paven heftig reiste sig, hævede Forsamlingen og fjernede sig.